b'\n_START_ARTICLE_\nShinya Yanadori\n_START_SECTION_\nSeuraura\n_START_PARAGRAPH_\nYanadori pelasi kotimaassaan Komadaissa vuosina 2002\xe2\x80\x932004, Komazawa Tomakomaissa kauden 2004\xe2\x80\x932005 ja Meijin yliopistojoukkueessa vuodet 2005\xe2\x80\x932009. Kaudeksi 2009\xe2\x80\x932010 h\xc3\xa4n siirtyi Aasian liigan Nippon Paper Cranesiin. Kaudella 2011\xe2\x80\x932012 Yanadori oli tehoilla 9+11=20 eniten maaleja tehnyt sek\xc3\xa4 tehokkain puolustaja Hideyuki Osawan kanssa. Kaudella 2012\xe2\x80\x932013 h\xc3\xa4n oli kymmenell\xc3\xa4 maalillaan Paper Cranesin eniten maaleja tehnyt puolustaja. Kaudella 2013\xe2\x80\x932014 Yanadori nousi joukkueen varakapteeniksi ja oli Paper Cranesin tehokkain puolustaja tehoilla 3+28=31._NEWLINE_Kaudeksi 2014\xe2\x80\x932015 Yanadori siirtyi vuoden mittaisella sopimuksella Tanskan Metal Ligaenin Esbjerg Energyn riveihin, jossa h\xc3\xa4n voitti kauden p\xc3\xa4\xc3\xa4tteeksi hopeaa. Kaudeksi 2015\xe2\x80\x932016 Yanadori palasi vuoden mittaisella sopimuksella Nippon Paper Cranesiin. H\xc3\xa4n voitti koko ALIH:n puolustajien piste- ja sy\xc3\xb6tt\xc3\xb6p\xc3\xb6rssin sek\xc3\xa4 Nipponin sis\xc3\xa4isen sy\xc3\xb6tt\xc3\xb6p\xc3\xb6rssin tehoilla 8+36=44. Yanadori valittiin kauden p\xc3\xa4\xc3\xa4tteeksi liigan parhaaksi hy\xc3\xb6kk\xc3\xa4\xc3\xa4v\xc3\xa4ksi puolustajaksi. Kaudella 2016\xe2\x80\x932017 h\xc3\xa4n oli tehoilla 3+37=40 joukkueensa paras sy\xc3\xb6tt\xc3\xa4j\xc3\xa4, kolmanneksi paras pistemies ja tehokkain puolustaja. Yanadori voitti koko ALIH:n puolustajien sy\xc3\xb6tt\xc3\xb6p\xc3\xb6rssin ja sijoittui puolustajien pistep\xc3\xb6rssiss\xc3\xa4 kolmanneksi. H\xc3\xa4n voitti my\xc3\xb6s Nipponin sis\xc3\xa4isen tehotilaston lukemalla +19.'